KOMISIJOS REGLAMENTAS (EB) Nr. 897/2009
2009 m. rugsėjo 25 d.
iš dalies keičiantis reglamentų (EB) Nr. 1447/2006, (EB) Nr. 186/2007, (EB) Nr. 188/2007 ir (EB) Nr. 209/2008 nuostatas dėl leidimo naudoti pašarų priedą Saccharomyces cerevisiae NCYC Sc 47 sąlygų
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Priedą Saccharomyces cerevisiae (NCYC Sc 47) prekiniu pavadinimu „Biosaf“, priklausantį zootechninių priedų grupei (toliau - „Biosaf“), leista naudoti laikantis tam tikrų Reglamente (EB) Nr. 1831/2003 numatytų sąlygų dešimt metų mėsiniams ėriukams Komisijos reglamentu (EB) Nr. 1447/2006 (2), arkliams - Komisijos reglamentu (EB) Nr. 186/2007 (3), melžiamoms ožkoms ir melžiamoms avims - Komisijos reglamentu (EB) Nr. 188/2007 (4) ir penimoms kiaulėms - Komisijos reglamentu (EB) Nr. 209/2008 (5). Apie šio priedo, kaip produkto, egzistavimą, buvo pranešta remiantis Reglamento (EB) Nr. 1831/2003 10 straipsniu. Kadangi buvo pateikta visa pagal šią nuostatą būtina informacija, šis priedas užregistruotas Bendrijos pašarų priedų registre.
(2)
Reglamente (EB) Nr. 1831/2003 numatyta galimybė leidimo turėtojui, pateikus prašymą ir Europos maisto saugos tarnybai pateikus nuomonę, keisti leidimą naudoti priedą. Priedo „Biosaf“ leidimo turėtojas, LFA Lesaffre Feed Additives, pateikė prašymą pakeisti priedo prekinį pavadinimą „Biosaf“ į „Actisaf“.
(3)
Pasiūlytasis leidimo sąlygų pakeitimas yra tik administracinio pobūdžio ir nesuteikia priežasties iš naujo vertinti atitinkamų priedų. Apie šį prašymą pranešta Europos maisto saugos tarnybai.
(4)
Kad pareiškėjui būtų leidžiama naudotis savo rinkodaros teisėmis, susijusiomis su prekiniu pavadinimu „Actisaf“, būtina pakeisti leidimų sąlygas.
(5)
Todėl reikėtų atitinkamai iš dalies pakeisti reglamentus (EB) Nr. 1447/2006, (EB) Nr. 186/2007, (EB) Nr. 188/2007 ir (EB) Nr. 209/2008.
(6)
Reikėtų numatyti pereinamąjį laikotarpį, per kurį galėtų būti sunaudotos turimos atsargos.
(7)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1447/2006 priedo 3 skiltyje prekinis pavadinimas „Biosaf Sc 47“ pakeičiamas į „Actisaf“.
2. Reglamento (EB) Nr. 186/2007 priedo 3 skiltyje prekinis pavadinimas „Biosaf Sc 47“ pakeičiamas į „Actisaf“.
3. Reglamento (EB) Nr. 188/2007 priedo 3 skiltyje prekinis pavadinimas „Biosaf Sc 47“ pakeičiamas į „Actisaf“.
4. Reglamento (EB) Nr. 209/2008 priedo 3 skiltyje prekinis pavadinimas „Biosaf Sc 47“ pakeičiamas į „Actisaf“.
2 straipsnis
Turimas atsargas, atitinkančias iki šio reglamento įsigaliojimo taikomas nuostatas, galima toliau tiekti rinkai ir naudoti iki šešių mėnesių nuo tos datos.
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugsėjo 25 d.